stanford-oval/wikipedia huggingface dataset:
ลีโอ พุฒ

| ลีโอ พุฒ |
| --- | --- |
ชื่อเกิด: พุฒิพงศ์ ศรีวัฒน์
เกิด: 1 เมษายน พ.ศ. 2519 (48 ปี) กรุงเทพมหานคร ประเทศไทย
คู่สมรส: จันทร์พิมพ์ ราชวงศ์เมือง (พ.ศ. 2550 - พ.ศ. 2556 : เลิกรา) นลินรัตน์ จูฑะเตมี (พ.ศ. 2560 - ปัจจุบัน)
อาชีพ: นักแสดง นักดนตรี นักร้อง พิธีกร
ปีที่แสดง: พ.ศ. 2539 - ปัจจุบัน
สังกัด: จีเอ็มเอ็ม แกรมมี่
ฐานข้อมูล
IMDb
ThaiFilmDb
ลีโอ พุฒ มีชื่อจริงตามบัตรประจำตัวประชาชน ว่า พุฒิพงศ์ ศรีวัฒน์ (1 เมษายน พ.ศ. 2519 - ) เป็นนักร้อง นักแสดง และพิธีกรชาวไทย
ประวัติ

เข้าสู่วงการบันเทิง โดยการแสดงมิวสิควีดีโอเพลง "SORRY" ของ พาเมล่า เบาว์เด้น และ เพลง "พูดเล่นเล่น" ของ ธงไชย แมคอินไตย์ เคยออกผลงานอัลบั้มในสังกัด จีเอ็มเอ็ม แกรมมี่ และอีกทั้งยังเป็นอดีตสมาชิกวง Room 99 ชาวไทย
จบการศึกษาระดับมัธยมศึกษาตอนต้นจากโรงเรียนสุรศักดิ์มนตรี และจบการศึกษามัธยมปลาย (year 12) จาก Mowbray College, Melbourne Australia
จากนั้นเรียนต่อระดับปริญญาตรีที่ Swinburne University ทางด้าน Graphic design แต่ยังเรียนไม่ทันถึงปี ก็เข้าวงการบันเทิงเสียก่อน
และในปี 2542 ลีโอ พุฒ เคยเข้ารับราชการทหาร 1 ปี  สังกัดกองพันทหารราบ มณฑลทหารบกที่ ๑๑ ชีวิตส่วนตัว เคยสมรสกับ เบส - จันทร์พิมพ์ ราชวงศ์เมือง (อดีตสมาชิกวง เอลิน เบส) เมื่อปี พ.ศ. 2552 มีบุตรชายเพียงคนเดียว ชื่อ คีตะ
ในวันที่ 8 พฤษภาคม 2558 หลังจากที่มีข่าวว่า ลีโอ พุฒ แยกทางกับภรรยา ซึ่งก็ได้ออกมาชี้แจงประเด็นดังกล่าวว่าที่ไม่ค่อยถ่ายภาพด้วยกันกับภรรยา เพราะแยกย้ายกันอยู่คนละบ้าน เพราะโรงเรียนของน้องคีตะอยู่ใกล้กับบ้านของภรรยาของลีโอ พุฒมากกว่าจึงทำให้ต้องแยกทางกันอยู่
ผลงาน > ผลงานเพลง > อัลบั้ม "ไหน" (13 มิถุนายน พ.ศ. 2539)

สองวัน สองคืน
ไหน
ลูกหมา
เฉย เฉย
ไปหาที่อื่นเหอะ
My Broken Window
เก็บ (คำลา) ไว้
ไม่ (ยอม)
เพื่อนนะเพื่อน
ให้มันรู้ไปเลย
ดับ
ผลงาน > ผลงานเพลง > อัลบั้ม "CJL FRIEND CLUB" (กัปตัน ภูธเนศ, เจสัน ยัง, ลีโอ พุฒ) (26 มิถุนายน พ.ศ. 2540)

มองตาก็เข้าใจ
เพื่อน
ขอใครสักคน
เส้นชัย
เธอคนนั้นของนาย
เพื่อฝัน
สายเกินไป
ก็เพราะเธอ
หนี
เส้นชัย (Backing Track)
ผลงาน > ผลงานเพลง > อัลบั้ม "Happy Birthday (SGL) ลีโอ พุฒ (27 พฤศจิกายน พ.ศ. 2540)

รักเธอ
ผลงาน > ผลงานเพลง > อัลบั้ม "MAN IN LOVE สิงห์พุฒสุดรัก" (19 มีนาคม พ.ศ. 2541)

ไม่รักได้ไง
สัญญาได้ไหม
สิ่งที่เหลืออยู่
ใครจะไปรู้
เธอกับฉัน
ทุเรียน (ในดวงใจ)
รักกันใหม่ได้หรือยัง
ไปกัน
รักเธอ
อยากลองของ
เสร็จเลย
ยอม
ผลงาน > อัลบั้มในนามวง Room 99

อัลบั้ม ROOM 99 (31 สิงหาคม พ.ศ. 2543)
อัลบั้ม ROOM 99/2 (30 กรกฎาคม พ.ศ. 2545)
ผลงาน > อัลบั้มรวมเพลง

The Best Selected ลีโอ พุฒ (4 ตุลาคม พ.ศ. 2545)
ผลงาน > เพลงประกอบละคร/ภาพยนตร์

อัลบั้มเพลงประกอบภาพยนตร์เรื่อง กู๊ดบายซัมเมอร์ เอ้อเหอเทอมเดียว (พ.ศ. 2539)
อัลบั้มเพลงประกอบละครเรื่อง ตะลอนทัวร์ (พ.ศ. 2539)
ผลงานการแสดง > ละครโทรทัศน์

พ.ศ. 2540 ร้อยรสบทละคร ตอน สามซี้ สามเซ้า ไม่เจ๊าก็จ๊าบ (ช่อง 3) รับบทเป็น
พ.ศ. 2540 เพื่อน (ช่อง 5) รับบทเป็น
พ.ศ. 2543 หัวใจยัง (อยาก) มีรัก (ช่อง 3) รับบทเป็น
พ.ศ. 2544 ปากกา หัวใจ กับ ไมโครโฟน (ช่องไอทีวี) รับบทเป็น คีตะ คู่กับ ซาร่า ผุงประเสริฐ
พ.ศ. 2544 เขยซ่าส์ พ่อตาแสบ (ช่อง 5) รับบทเป็น คู่กับ เจนนิเฟอร์ โปลิตานนท์
พ.ศ. 2545 เมนูรักจานเด็ด (ช่อง 3) รับบทเป็น คู่กับ มาริษา ฮอร์น
พ.ศ. 2547 เก่งไม่เก่งไม่เกี่ยว (ช่อง 3) รับบทเป็น
พ.ศ. 2551 บาดาลใจ (ช่อง 3) รับบทเป็น แพะ คู่กับ มนัสนันท์ พันเลิศวงศ์สกุล
พ.ศ. 2558 Kiss Me รักล้นใจนายแกล้งจุ๊บ (ช่องทรูโฟร์ยู) รับบทเป็น (รับเชิญ)
พ.ศ. 2560 Love and Lies กลรักเกมมายา (ช่องทรูโฟร์ยู) รับบทเป็น สมศักดิ์
พ.ศ. 2560 Princess Hours Thailand รักวุ่น ๆ เจ้าหญิงจอมจุ้น (ช่องทรูโฟร์ยู) รับบทเป็น พิธีกรรายการ TRUE INSIOIER คู่กับ วรัตตา วัชราธร (รับเชิญทั้งคู่)
พ.ศ. 2561 My Girl 18 มงกุฏสุดที่รัก (ช่องทรูโฟร์ยู) รับบทเป็น คนขับลิฟท์ (รับเชิญ)
พ.ศ. 2562 My Dear Warrior มหัศจรรย์รักข้ามกระดาษ (ช่องทรูโฟร์ยู) รับบทเป็น เจตต์
พ.ศ. 2565 กั๊กนักรักซะเลย (ช่องพีพีทีวี) รับบทเป็น เล้ง
ผลงานการแสดง > ละครชุด

พ.ศ. 2559 Club Friday To Be Continued ตอน สัญญาใจ (ช่องจีเอ็มเอ็ม 25) รับบทเป็น พี่สิงห์ (พ่อของมิ้ม) คู่กับ จิรดา โยฮารา
พ.ศ. 2559 True Love Story เพราะเธอคือรัก ตอน หัวใจผูกกัน (ช่องทรูโฟร์ยู) รับบทเป็น คณาธิปร์ พันสาย (โต) คู่กับ อัฐมา ชีวนิชพันธ์
พ.ศ. 2559 club friday series 8 รักแท้มีหรือไม่มีจริง ตอน รักแท้หรือแค่เอาชนะ (ช่องจีเอ็มเอ็ม 25) รับบทเป็น นุ คู่กับ ภัครมัย โปตระนันท์
พ.ศ. 2562 พรุ่งนี้จะไม่มีแม่แล้ว (ช่องไลน์ทีวี) รับบทเป็น พ่อเปียโน (รับเชิญ)
พ.ศ. 2562 ลูกเหล็ก เด็กชอบยก (ช่องไทยพีบีเอส) รับบทเป็น พ่อของนุ่น
พ.ศ. 2564 Bad Buddy Series แค่เพื่อนครับเพื่อน (ช่องจีเอ็มเอ็ม 25) รับบทเป็น พ่อของภัทร
พ.ศ. 2565 มาเฟีย เดอะ ซีรีส์ ปืนกลและคนเพี้ยน (ช่องจีเอ็มเอ็ม 25) รับบทเป็น นนท์
ผลงานการแสดง > ซิตคอม

พ.ศ. 2539 ชมรมขนหัวลุก FRIDAY ตอน สัมภเวสี (ช่อง 5)
พ.ศ. 2539 ตะลอนทัวร์ (ช่อง 5)
พ.ศ. 2547 สงครามข้างเตา (ช่อง 3)
พ.ศ. 2548 บริษัทหรรษา (มหาชน) (ช่อง 3)
พ.ศ. 2550 เฮฮาหน้าหอ (ช่องทีไอทีวี)
พ.ศ. 2552 สายลับเดอะซีรีส์ กับ 24 คดีสุดห้ามใจ ตอน คดีเด็ด...เด็ก ป.6 (จีทีเอช) (ช่อง 9) รับบทเป็น เขียว-พรเทพ (รับเชิญ)
พ.ศ. 2559 ครอบครัวตัวสลับ ตอนที่ 8 (ทรูโฟร์ยู) รับบทเป็น ครูอำพล (ครูฝ่ายปกครอง) (รับเชิญ)
ผลงานการแสดง > ภาพยนตร์

กู๊ดบายซัมเมอร์ เอ้อเหอเทอมเดียว (2539) รับบท เซียน
เฟค โกหกทั้งเพ (2546) รับบท โป้
เอ็กซ์แมน แฟนพันธุ์เอ็กซ์ (2547) รับบท เอ็กซ์แมน
คนไฟบิน (2549) รับบท พระยาแหว่ง
อสุจ๊าก (2550) รับบท สุทิน
โอปปาติก เกิดอมตะ (2550) รับบท เตชิต
วิดีโอคลิป​ (2550) รับเชิญ
ปายอินเลิฟ (2552) (รักเธอที่ศูนย์) คู่กับ กัญญา รัตนเพชร์
ฝัง (2553)
โปสการ์ดที่ไม่มีที่มา (2558) รับบท สายลม
พี่นาค 3 (2565)
ผลงานการแสดง > มิวสิควีดีโอ

เพลง "Sorry" ของ พาเมล่า เบาว์เด้น
เพลง "โอ๊ะ...โอ๊ย" ของ ทาทา ยัง
เพลง "พูดเล่นเล่น" ของ เบิร์ด ธงไชย
เพลง "เจ็บเองช้ำเอง" ของ Bedroom audio
ผลงานการแสดง > ผลงานการพากย์

ภาพยนตร์ชุด ไอ้แมงมุม, พากย์เสียง ปีเตอร์ ปาร์คเกอร์/ไอ้แมงมุม (โทบี้ แมคไกวร์)
ลอร์ดออฟเดอะริงส์: อภินิหารแหวนครองพิภพ 1 พากย์เสียง อารากอร์น
My Husband ซุปเปอร์สตาร์ถามหารัก (ITV) พากย์เสียง Yuichiro Sakuraba  แสดงโดย Tomoya Nagase (TOKIO)
ผลงานการแสดง > ผลงานพิธีกร

พิธีกรรายการ Wake Club
พิธีกรรายการ พ่อหนูเก่งที่สุดในโลก ทางช่อง 7 สี ทุกวันศุกร์ เวลา 16:30 น. - 17:00 น.
พิธีกรรายการ True insider
ชีวิตส่วนตัว

ลีโอ พุฒ สมรสกับ จันทร์พิมพ์ ราชวงศ์เมือง (เบส) เมื่อวันที่ 14 กุมภาพันธ์ พ.ศ. 2552 หลังคบหาดูใจกัน 2 ปี มีบุตรชาย 1 คน ชื่อ "คีตะ" ทั้งสองได้หย่าร้างกันเมื่อปี พ.ศ. 2558 หลังจากใช้ชีวิตร่วมกันมา 6 ปี เนื่องจากทัศนคติไม่ตรงกัน
แหล่งข้อมูลอื่น

Leo Putt ที่อินเทอร์เน็ตมูวีเดตาเบส
ชีวประวัติ พุฒิพงศ์ ศรีวัฒน์ ที่ ฐานข้อมูลภาพยนตร์ไทย
สถาบันเทคโนโลยีแห่งเอเชีย

| --- | --- |

ชื่อเดิม: โรงเรียนวิศวกรรม สปอ.  SEATO Graduate School of Engineering
ชื่อย่อ: เอไอที / AIT
คติพจน์: Learning beyond Boundaries
ประเภท: องค์การระหว่างประเทศ
สถาปนา: 8 กันยายน พ.ศ. 2502 (65 ปี)
อธิการบดี: ศ.คาซูโอะ ยามาโมโตะ
ผู้ศึกษา: 2,192 คน (2559)
ที่ตั้ง: • ศูนย์หลัก 58 หมู่ 9 ถนนพหลโยธิน  ตำบลคลองหนึ่ง อำเภอคลองหลวง จังหวัดปทุมธานี 12120 ประเทศไทย  • ศูนย์เวียดนาม อาคาร B3 มหาวิทยาลัยการสื่อสารและคมนาคม Lang Thuong Ward, Dong Da Dist. ฮานอย ประเทศเวียดนาม 
วิทยาเขต: 2 ศูนย์หลัก
สี:   สีเขียว
เครือข่าย: LAOTSE, ASAIHL, GMSARN
เว็บไซต์: www.ait.ac.th
สถาบันเทคโนโลยีแห่งเอเชีย (อังกฤษ: Asian Institute of Technology) หรือ เอไอที เป็นสถาบันการศึกษาที่มีสถานะเป็นองค์การระหว่างประเทศ ก่อตั้งเมื่อ พ.ศ. 2502 โดยความร่วมมือจากกลุ่มประเทศสนธิสัญญาป้องกันภูมิภาคเอเชียตะวันออกเฉียงใต้ (ซีโต้ หรือ สปอ.) ในชื่อ โรงเรียนวิศวกรรม สปอ. (SEATO Graduate School of Engineering) ก่อนจะเปลี่ยนมาเป็นสถาบันอิสระในชื่อปัจจุบันเมื่อเดือนพฤศจิกายน พ.ศ. 2510 เปิดสอนระดับอุดมศึกษา (ปริญญาโท และปริญญาเอก) โดยเน้นทางด้านวิทยาศาสตร์ เทคโนโลยี และการจัดการ ในสาขาที่เป็นประโยชน์ต่อการพัฒนาในภูมิภาคเอเชีย มีศูนย์กลางการบริหารงานตั้งอยู่ที่จังหวัดปทุมธานี ประเทศไทย นอกจากนี้ยังมีศูนย์การศึกษาในประเทศเวียดนามด้วย
สถาบันเทคโนโลยีแห่งเอเชีย เป็นสมาชิกของเครือข่าย LAOTSE ซึ่งเป็นความร่วมมือระหว่างมหาวิทยาลัยชั้นนำในเอเชียและยุโรป ตามกรอบความร่วมมืออาเซม โดยได้รับการยกย่องว่าเป็นสถาบันการศึกษานานาชาติที่ดีที่สุดในโลกเมื่อปี พ.ศ. 2558 โดย U-Multirank ขณะเดียวกันยังได้รับการประเมินจากสำนักงานกองทุนสนับสนุนการวิจัยให้เป็นสถาบันที่มีผลงานวิจัยเป็นเลิศ
ประวัติ

เมื่อปี พ.ศ. 2500 องค์การสนธิสัญญาป้องกันภูมิภาคเอเชียตะวันออกเฉียงใต้ได้มีแนวคิดที่จะก่อตั้งโรงเรียนวิศวกรรมขึ้น โดยได้รับการสนับสนุนจากประเทศสมาชิกองค์กรซีโต้ ทั้งประเทศออสเตรเลีย ประเทศฝรั่งเศส ประเทศนิวซีแลนด์ สหราชอาณาจักร และสหรัฐ รวมถึงประเทศสมาชิกในภูมิภาค ได้แก่ ประเทศปากีสถาน ประเทศฟิลิปปินส์ และประเทศไทย โดยแนวคิดนี้ได้รับการอนุมัติในการประชุมที่กรุงมะนิลาในปีถัดมา จนกระทั่งมีการประกาศก่อตั้งโรงเรียนวิศวกรรม สปอ. ขึ้นภายหลังจากการประชุมที่กรุงเวลลิงตันในปี พ.ศ. 2502 ต่อมาโรงเรียนวิศวกรรม สปอ. ได้เปลี่ยนสถานะเป็นสถาบันเทคโนโลยีแห่งเอเชียในปี พ.ศ. 2510 เมื่อสภาร่างรัฐธรรมนูญได้ประกาศให้กฎบัตรสถาบันเทคโนโลยีแห่งเอเชียมีผลตามกฎหมาย ซึ่งทำให้สถาบันเทคโนโลยีแห่งเอเชียเป็นสถาบันอิสระและไม่ขึ้นตรงกับหน่วยงานใด
เมื่อปี พ.ศ. 2532 สถาบันเทคโนโลยีแห่งเอเชียได้รับรางวัลรามอน แมกไซไซ ในสาขาสันติภาพและความเข้าใจระหว่างประเทศ จากการพัฒนาทรัพยากรบุคคลยุคใหม่ โดยเฉพาะวิศวกรและผู้จัดการ ในทวีปเอเชีย โดยมีบรรยากาศการเรียนการสอนที่ดีเยี่ยมและมีความเป็นมิตร ต่อมาในปี พ.ศ. 2536 สถาบันเทคโนโลยีแห่งเอเชียได้ลงบันทึกความร่วมมือกับรัฐบาลเวียดนามในการเปิดศูนย์เวียดนามที่กรุงฮานอย ทำให้หลังจากนั้นรัฐบาลเวียดนามได้มอบรางวัลเหรียญมิตรภาพให้สถาบันเทคโนโลยีแห่งเอเชียในปี พ.ศ. 2549 ซึ่งถือเป็นรางวัลที่สูงที่สุดที่มีการมอบในระดับระหว่างประเทศ และมีการเสนอไปยังสถาบันระหว่างประเทศที่กระจายการฝึกทักษะทรัพยากรบุคคลแก่เวียดนาม และการพัฒนาความสัมพันธ์ระหว่างเวียดนามกับประเทศอื่น
จากการที่สถาบันเทคโนโลยีแห่งเอเชียเป็นสถาบันการศึกษาที่มีสถานะแตกต่างจากสถาบันการศึกษาอื่นในประเทศไทย เนื่องจากมีสถานะเป็นองค์การระหว่างประเทศ จึงไม่ได้เป็นทั้งสถาบันของรัฐบาลและเอกชน แต่มีสถานะเทียบเท่ากับสถาบันอิสระระหว่างประเทศ โดยเมื่อปี พ.ศ. 2555 ได้เกิดประเด็นเกี่ยวกับการไม่รับรองในระบบราชการไทยขึ้นจากการที่ไม่ได้เป็นสถาบันการศึกษาเอกชน แต่ปัญหาดังกล่าวได้รับการแก้ไขในเวลาต่อมา ซึ่งสำนักงานคณะกรรมการข้าราชการพลเรือน (สำนักงาน ก.พ.) ได้ให้การรับรองคุณวุฒิจากสถาบันเทคโนโลยีแห่งเอเชียจัดอยู่ในการรับรองคุณวุฒิต่างประเทศ
ทำเนียบอธิการบดี

| ที่ | ชื่อ | การอยู่ในตำแหน่ง> เริ่ม | การอยู่ในตำแหน่ง> สิ้นสุด |
| --- | --- | --- | --- |
| 1 |  ศาสตราจารย์ มิลตัน เบนเดอร์ จูเนียร์ | พ.ศ. 2511 | พ.ศ. 2520 |
| 2 |  ศาสตราจารย์ โรเบิร์ต แบงส์ | พ.ศ. 2520 | พ.ศ. 2526 |
| 3 |  ศาสตราจารย์ อลาสแตร์ นอร์ต | พ.ศ. 2526 | พ.ศ. 2539 |
| 4 |  ศาสตราจารย์ โรเจอร์ ดาวเนอร์ | พ.ศ. 2539 | พ.ศ. 2541 |
| 5 |  ศาสตราจารย์ ฌอง หลุยส์ อาร์มองด์ | พ.ศ. 2541 | พ.ศ. 2547 |
| 6 |  ศาสตราจารย๋ ซาอิด อิรานดุส | พ.ศ. 2547 | พ.ศ. 2556 |
| 7 |  ศาสตราจารย์ วรศักดิ์ กนกนุกุลชัย | พ.ศ. 2556 | พ.ศ. 2561 |
| 8 |  ศาสตราจารย์ เอเดน วูน | พ.ศ. 2561 | พ.ศ. 2565 |
| 9 |  ศาสตราจารย์ คาซูโอะ ยามาโมโตะ | พ.ศ. 2565 | ปัจจุบัน |
การศึกษา

สถาบันเทคโนโลยีแห่งเอเชียมีการจัดการเรียนการสอนในระดับปริญญาโทและปริญญาเอก โดยทุกหลักสูตรของสถาบันจะใช้ภาษาอังกฤษทั้งหมด เนื่องจากเป็นสถาบันที่เกิดขึ้นจากความร่วมมือของหลายประเทศ ทำให้นักศึกษาและบุคลากรของสถาบันส่วนใหญ่เป็นชาวต่างประเทศ ซึ่งสถาบันเทคโนโลยีแห่งเอเชียเป็นสถาบันที่มีชื่อเสียงอย่างมากในกลุ่มวิชาวิทยาศาสตร์และเทคโนโลยี โดยเฉพาะในด้านวิศวกรรม สิ่งแวดล้อม และการจัดการข้อมูลเทคโนโลยีสารสนเทศ มีการจำแนกสำนักวิชาออกเป็น 3 คณะ ได้แก่ คณะวิศวกรรมและเทคโนโลยี คณะสิ่งแวดล้อม ทรัพยากร และการพัฒนา และคณะการจัดการ
การศึกษา > คณะวิศวกรรมศาสตร์และเทคโนโลยี

คณะวิศวกรรมศาสตร์และเทคโนโลยี (School of Engineering and Technology) ประกอบด้วยภาควิชาและสาขาต่าง ๆ ดังต่อไปนี้
ภาควิชาวิศวกรรมโยธาและโครงสร้างพื้นฐาน (Department of Civil and Infrastructure Engineering)
สาขาวิศวกรรมการก่อสร้างและการจัดการโครงสร้างพื้นฐาน (Construction, Engineering and Infrastructure Management)
สาขาวิทยาการเตรียมความพร้อมบรรเทาและจัดการภัยพิบัติ (Disaster Preparedness Mitigation and Management)
สาขาวิศวกรรมธรณีเทคนิคและธรณีสิ่งแวดล้อม (Geotechnical and Earth Resources Engineering)
สาขาวิศวกรรมโครงสร้าง (Structural Engineering)
สาขาวิศวกรรมการขนส่ง (Transportation Engineering)
ภาควิชาเทคโนโลยีสารสนเทศและการสื่อสาร (Department of Information and Communication Technologies)
สาขาวิทยาการคอมพิวเตอร์ (Computer Science)
สาขาวิทยาการข้อมูลและปัญญาประดิษฐ์ (Data Science and AI)
สาขาเทคโนโลยีสารสนเทศและการสื่อสาร (Information & Communication Technologies)
สาขาการจัดการสารสนเทศ (Information Management)
สาขาวิศวกรรมระบบไอโอที (Internet of Things (IoT) Systems Engineering)
สาขาการสำรวจระยะไกลและระบบสารสนเทศภูมิศาสตร์ (Remote Sensing and Geographic Information Systems)
สาขาโทรคมนาคม (Telecommunications)
ภาควิชาวิศวกรรมระบบอุตสาหการ (Department of Industrial Systems Engineering)
สาขาวิทยาศาสตร์และวิศวกรรมวัสดุไบโอนาโน (Bio-Nano Materials Science and Engineering)
สาขาวิศวกรรมอุตสาหการและการบริหาร (Industrial and Manufacturing Engineering)
สาขาวิศวกรรมการแพทย์ (Medical Engineering)
สาขาเมคคาทรอนิกส์และเครื่องกล (Mechatronics and Machine Intelligence)
ภาควิชาทรัพยากรน้ำและวิศวกรรมสิ่งแวดล้อม (Department of Water Resources and Environmental Engineering)
สาขาวิศวกรรมสิ่งแวดล้อมและการจัดการ (Environmental Engineering and Management)
สาขาวิศวกรรมทางน้ำและการจัดการ (Water Engineering and Management)
การศึกษา > คณะสิ่งแวดล้อม ทรัพยากร และการพัฒนา

คณะสิ่งแวดล้อม ทรัพยากร และการพัฒนา (School of Environment, Resources, and Development) ประกอบด้วยภาควิชาและสาขาต่าง ๆ ดังต่อไปนี้
ภาควิชาการพัฒนาและความยั่งยืน (Department of Development and Sustainability)
สาขาการจัดการวางแผนพัฒนาและนวัตกรรม  (Development Planning Management and Innovation)
สาขาโครงการพัฒนาและความยั่งยืน (Development and Sustainability Program)
สาขาการพัฒนาบทบาทหญิงชาย (Gender and Development Studies)
สาขาเมืองเชิงนวัตกรรมและความยั่งยืน (Urban Innovation and Sustainability)
ภาควิชาพลังงานและการเปลี่ยนแปลงภูมิอากาศ (Department of Energy and Climate Change)
สาขาการเปลี่ยนแปลงภูมิอากาศและการพัฒนาอย่างยั่งยืน (Climate Change and Sustainable Development)
สาขาการเปลี่ยนแปลงพลังงานอย่างยั่งยืน (Sustainable Energy Transition)
ภาควิชาอาหาร เกษตรกรรม และทรัพยากรธรรมชาติ (Department of Food, Agriculture and Natural Resources)
สาขาการเพาะเลี้ยงสัตว์น้ำและการจัดการทรัพยากรทางน้ำ (Aquaculture and Aquatic Resources Management)
สาขาการจัดการธุรกิจเกษตรกรรม (AgriBusiness Management)
สาขาวิศวกรรมและระบบการเกษตร (Agricultural Systems & Engineering)
สาขาวิศวกรรมอาหารและเทคโนโลยีชีวภาพ (Food Engineering and Bioprocess Technology)
สาขานวัตกรรมอาหาร โภชนาการ และสุขภาพ (Food Innovation, Nutrition and Health)
สาขาการจัดการทรัพยากรธรรมชาติ (Natural Resources Management)
การศึกษา > คณะการจัดการ

คณะการจัดการ (School of Management) ประกอบด้วยสาขาวิชาต่าง ๆ ดังต่อไปนี้
สาขาการบริหารธุรกิจ (Business Administration)
สาขาธุรกิจระหว่างประเทศ (International Business - Management of Technology)
การศึกษา > หน่วยงานอื่น

ศูนย์เอไอทีเวียดนาม
โครงการพัฒนาการจัดการ สวิส-เอไอที-เวียดนาม
ศูนย์การศึกษาทางไกล
ห้องสมุดเอไอที
สถาบันภาษา
ที่ตั้งและวิทยาเขต

ระยะแรกของการก่อตั้ง บัณฑิตวิทยาลัยวิศวกรรมศาสตร์ สปอ. (ชื่อของสถาบันในขณะนั้น) ตั้งอยู่ในพื้นที่ของคณะวิศวกรรมศาสตร์ จุฬาลงกรณ์มหาวิทยาลัย ต่อมาได้รับการอนุมัติให้ใช้พื้นที่ประมาณ 1,000 ไร่ซึ่งเป็นที่ดินของรัฐบาลไทย อยู่บริเวณติดกับมหาวิทยาลัยธรรมศาสตร์ ศูนย์รังสิตในปัจจุบัน จึงได้พัฒนาเป็นที่ตั้งจนถึงทุกวันนี้
ด้านหน้าของสถาบันฯ เป็นพื้นที่สีเขียวเป็นแนวกว้าง เดิมได้ออกแบบเพื่อเป็นพื้นที่ถอยร่นใช้กันเสียงและมลภาวะจากภายนอก และใช้เป็นพื้นที่สนามกอล์ฟ 9 หลุมสำหรับนักศึกษาและบุคลากรของสถาบันฯ จนเมื่อปี พ.ศ. 2546 ได้มีโครงการเปลี่ยนพื้นที่สนามกอล์ฟเป็นพื้นที่สวนพฤกษศาสตร์เปิดให้บุคคลภายนอกได้ใช้ เป็นหนึ่งในพื้นที่สีเขียวที่สำคัญของจังหวัดปทุมธานี
นอกจากมหาวิทยาลัยธรรมศาสตร์แล้ว พื้นที่ติดกับสถาบันยังเป็นที่ตั้งของหน่วยงานทางวิทยาศาสตร์และเทคโนโลยีสำคัญอย่าง อุทยานวิทยาศาสตร์ประเทศไทย และสำนักงานพัฒนาวิทยาศาสตร์และเทคโนโลยีแห่งชาติ
นอกจากศูนย์หลักที่ตั้งอยู่ในประเทศไทยแล้ว ยังมีศูนย์เอไอทีเวียดนามที่ตั้งกระจายอยู่ตามเมืองสำคัญในประเทศเวียดนาม ได้แก่ กรุงฮานอย นครโฮจิมินห์ซิตี และเกิ่นเทอ ซึ่งเป็นศูนย์หลักในประเทศเวียดนามทั้ง 3 แห่ง และยังมีสำนักงานย่อยกระจายในเมืองต่างๆอีก 4 แห่ง โดยศูนย์เอไอทีเวียดนามนั้นก่อตั้งขึ้นตั้งแต่ปี พ.ศ. 2536 ภายใต้ข้อตกลงร่วมกับรัฐบาลเวียดนาม ทำให้เป็นสถาบันการศึกษานานาชาติแห่งแรกที่ตั้งอยู่ในประเทศเวียดนาม
ชีวิตนักศึกษา

ปัจจุบันสถาบันเทคโนโลยีแห่งเอเชียมีการเปิดการเรียนการสอนในระดับปริญญาโทและปริญญาเอก โดยจากรายงานประจำปี พ.ศ. 2559 พบว่า สถาบันเทคโนโลยีแห่งเอเชียมีนักศึกษาเข้าใหม่มาจากประเทศต่างๆในทุกปี สามารถแบ่งออกเป็นเอเชียตะวันออกเฉียงใต้ ร้อยละ 60 เอเชียใต้และเอเชียตะวันตก ร้อยละ 27 เอเชียตะวันออกและเอเชียกลาง ร้อยละ 7 ทวีปยุโรป ร้อยละ 4 และทวีปแอฟริกา ร้อยละ 2 รวมมีนักศึกษารวมทุกระดับจำนวน 2,192 คน ที่มาจาก 49 ประเทศทั่วโลก เป็นนักศึกษาไทยเพียงร้อยละ 30 ส่วนเพศของนักศึกษาส่วนใหญ่เป็นเพศชายถึงร้อยละ 65 และเป็นเพศหญิงร้อยละ 35
นักศึกษาในสถาบันเทคโนโลยีแห่งเอเชียส่วนใหญ่เป็นนักศึกษาที่มีผลการเรียนดี จึงได้รับทุนการศึกษาที่สถาบัน โดยแบ่งออกเป็นนักศึกษาที่ได้รับทุนให้เปล่าแบบเต็มจำนวน เช่น ทุนรัฐบาลไทย ทุนญี่ปุ่น ฯลฯ ร้อยละ 46 และมีเพียงนักศึกษาร้อยละ 20 เท่านั้น ที่ออกค่าใช้จ่ายในการศึกษาเองทั้งหมด ส่วนที่เหลือเป็นนักศึกษาที่ได้รับทุนบางส่วน โดยอีกเหตุผลหนึ่งที่ทำให้นักศึกษาส่วนใหญ่เป็นนักเรียนทุนคือการที่สถาบันกำหนดค่าเล่าเรียนไว้ค่อนข้างสูง
อันดับและมาตรฐานมหาวิทยาลัย > การประเมินคุณภาพผลงานวิจัยเชิงวิชาการโดยสำนักงานกองทุนสนับสนุนการวิจัย

สำนักงานกองทุนสนับสนุนการวิจัย (สกว.) ได้มีการประกาศผลการประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีของสถาบันอุดมศึกษาในประเทศไทย ปี พ.ศ. 2557 โดยสถาบันเทคโนโลยีแห่งเอเชียได้รับการประเมินให้เป็นสถาบันที่มีจำนวนหน่วยงานได้รับการประเมินในระดับ "ดีเยี่ยม" (TRF Index 5.0) มากที่สุดในสถาบันระดับอุดมศึกษาทั่วประเทศ ซึ่งสาขาที่ได้รับการประเมินในระดับดีเยี่ยม ได้แก่ สาขาวิชาวิศวกรรมโยธา สาขาวิชาวิศวกรรมอุตสาหการ สาขาวิชาเทคโนโลยีพลังงาน สาขาวิชาเทคโนโลยีสิ่งแวดล้อม และสาขาวิชาเทคโนโลยีสารสนเทศ
อันดับและมาตรฐานมหาวิทยาลัย > การจัดอันดับโดยเว็บโอเมตริกซ์ (Webometrics)

การจัดอันดับโดยเว็บโอเมตริกซ์ (Webometrics) ซึ่งจัดทำขึ้นเพื่อแสดงความตั้งใจของสถาบันต่าง ๆ ในการเผยแพร่ความรู้สู่เว็บไซต์ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก โดยบ่งบอกถึงปริมาณและคุณภาพของสิ่งตีพิมพ์อิเล็กทรอนิกส์ของสถาบัน เพื่อใช้ร่วมกับตัวชี้วัดอื่น ๆ ในการประเมินผลงานวิจัยของสถาบัน ซึ่งทางเว็บโอเมตริกซ์ได้จัดอันดับปีละ 2 ครั้งในเดือนมกราคม และกรกฎาคม โดยเดือนกรกฎาคม พ.ศ. 2553 สถาบันเทคโนโลยีแห่งเอเชีย อยู่ในอันดับที่ 1,104 ของโลก อันดับที่ 35 ของเอเชียตะวันออกเฉียงใต้ อันดับที่ 13 ของมหาวิทยาลัยในประเทศไทย
อันดับและมาตรฐานมหาวิทยาลัย > การจัดอันดับโดย U-Multirank

สถาบันเทคโนโลยีแห่งเอเชียได้การจัดอันดับมหาวิทยาลัยนานาชาติยอดเยี่ยมของโลกจาก U-Multirank 2015 International Ranking ในฐานะมหาวิทยาลัยที่มุ่งเน้นความเป็นนานาชาติเมื่อปี พ.ศ. 2558 โดยเป็นสถาบันการศึกษานานาชาติเพียงแห่งเดียวในทวีปเอเชียที่ได้รับการจัดระดับในระดับ A ครบทั้ง 5 ด้าน ได้แก่ การเรียนการสอน การวิจัย การถ่ายทอดองค์ความรู้ การมุ่งเน้นความเป็นนานาชาติ และความเกี่ยวข้องในระดับภูมิภาค
นอกจากนี้ สถาบันเทคโนโลยีแห่งเอเชียยังได้รับการให้คะแนนระดับ A ถึง 11 ตัวชี้วัด จากทั้งหมด 31 ตัวชี้วัด ซึ่ง U-Multirank ให้การยกย่องว่าเป็นสถาบันที่แสดงให้เห็นถึงประสิทธิภาพดีและมีความกว้างขวาง โดยเป็นสถาบันการศึกษาที่ดีที่สุดในประเทศไทย และเป็นอันดับที่ 15 ของทวีปเอเชีย ในการวัดระดับในภาพรวม
การเดินทาง

นักศึกษา บุคลากร และบุคคลทั่วไปสามารถเดินทางมายังสถาบันเทคโนโลยีแห่งเอเชียได้หลายเส้นทาง เช่นเดียวกับมหาวิทยาลัยธรรมศาสตร์ ศูนย์รังสิต ที่มีพื้นที่ติดต่อกัน โดยสามารถเดินทางได้ทั้งทางรถยนต์โดยผ่านถนนพหลโยธิน หรือ ทางพิเศษอุดรรัถยา และ ถนนกาญจนาภิเษก โดยผ่านถนนเชียงราก/ถนนคลองหลวง รถเมล์ สาย 29 39 และ 510 รถตู้โดยสารร่วม ขสมก. สาย ต.85 จาก อนุสาวรีย์ชัยสมรภูมิ และ สาย ต.118 จาก รถไฟฟ้าบีทีเอส สถานีหมอชิต/รถไฟฟ้ามหานคร สถานีสวนจตุจักร รถตู้โดยสารปรับอากาศท่าพระจันทร์–ศูนย์รังสิต และรถตู้โดยสารปรับอากาศจากฟิวเจอร์พาร์ค รังสิต รวมทั้งสามารถเดินทางโดยรถไฟ มาลงที่สถานีรถไฟมหาวิทยาลัยธรรมศาสตร์ได้อีกทางหนึ่ง สำหรับสถานีรถไฟมหาวิทยาลัยธรรมศาสตร์ สร้างขึ้นเพื่อรองรับการแข่งขันเอเชียนเกมส์ ครั้งที่ 13 โดยตั้งอยู่หลังมหาวิทยาลัยธรรมศาสตร์ ศูนย์รังสิต ปัจจุบันมีขบวนรถชานเมืองและธรรมดา หยุดรับส่งผู้โดยสาร 11 ขบวนต่อวัน
บุคคลที่มีชื่อเสียงจากสถาบัน > ชาวไทย

สุบิน ปิ่นขยัน - อดีตรัฐมนตรีว่าการกระทรวงการต่างประเทศ กระทรวงพาณิชย์ และทบวงมหาวิทยาลัย และผู้ก่อตั้ง บริษัท เอ็มดีเอ็กซ์ จำกัด
ศาสตราจารย์ ศรีศักดิ์ จามรมาน - อดีตหัวหน้าคณะทำงานหลายคณะในคณะกรรมการคอมพิวเตอร์ของรัฐ สำนักนายกรัฐมนตรี และผู้ได้รับการยกย่องเป็นบิดาแห่งระบบอิเล็กทรอนิกส์ไทย
ศาสตราจารย์ อาณัติ อาภาภิรม - อดีตรัฐมนตรีว่าการกระทรวงเกษตรและสหกรณ์
ทองฉัตร หงศ์ลดารมภ์ - ผู้ว่าการการปิโตรเลียมแห่งประเทศไทยคนแรก
ประเสริฐ ภัทรมัย - ผู้ก่อตั้งบริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด
พลเอก บุญสร้าง เนียมประดิษฐ์ - อดีตผู้บัญชาการทหารสูงสุด
ประสาร ไตรรัตน์วรกุล - อดีตผู้ว่าการธนาคารแห่งประเทศไทย
รองศาสตราจารย์ กิตติชัย ไตรรัตนศิริชัย - อธิการบดีมหาวิทยาลัยขอนแก่น คนที่ 10
พนิตา กำภู ณ อยุธยา - อดีตปลัดกระทรวงศึกษาธิการ
สามารถ ราชพลสิทธิ์ - อดีตรองผู้ว่าราชการกรุงเทพมหานคร ฝ่ายโยธาและจราจร
ผู้ช่วยศาสตราจารย์ นพดล อินนา - อดีตสมาชิกสภาผู้แทนราษฎรในระบบบัญชีรายชื่อของพรรคไทยรักไทย และอดีตรองอธิการบดีมหาวิทยาลัยธรรมศาสตร์
ยงยุทธ ติยะไพรัช - อดีตประธานรัฐสภา และอดีตประธานสภาผู้แทนราษฎร
ห้างทอง ธรรมวัฒนะ - อดีตสมาชิกสภาผู้แทนราษฎร กรุงเทพมหานคร พรรคประชากรไทย
มณทิพย์ ศรีรัตนา - อดีตรองปลัดกระทรวงทรัพยากรธรรมชาติและสิ่งแวดล้อม
โสภณ พรโชคชัย - นักวิชาการด้านอสังหาริมทรัพย์ การประเมินค่าทรัพย์สิน การพัฒนาเมือง
อริยา อรุณินท์ - อาจารย์ประจำคณะสถาปัตยกรรมศาสตร์ จุฬาลงกรณ์มหาวิทยาลัย และผู้ร่วมออกแบบงานผังของ สวนหลวง ร.9
รองศาสตราจารย์ ยงธนิศร์ พิมลเสถียร - อาจารย์ประจำคณะสถาปัตยกรรมศาสตร์และการผังเมือง มหาวิทยาลัยธรรมศาสตร์ และหนึ่งในคณะอนุกรรมการอนุรักษ์ และพัฒนาเกาะกรุงรัตนโกสินทร์
สุรเชษฐ์ ประวีณวงศ์วุฒิ - ผู้ช่วยศาสตราจารย์ด้านวิศวกรรมจราจรและขนส่ง สถาบันเทคโนโลยีแห่งเอเชีย และสมาชิกสภาผู้แทนราษฎรในระบบบัญชีรายชื่อของพรรคอนาคตใหม่
มานะ มหาสุวีระชัย - อดีตสมาชิกสภาผู้แทนราษฎรจังหวัดศรีสะเกษ สังกัดพรรคประชาธิปัตย์
วรรณสิงห์ ประเสริฐกุล-นักแสดง นักเขียน และผู้ผลิตรายการ
ณัฐพงศ์ เปรมพูลสวัสดิ์ - สมาชิกสภาผู้แทนราษฎร กรุงเทพมหานคร สังกัดพรรคก้าวไกล
บุคคลที่มีชื่อเสียงจากสถาบัน > ชาวต่างประเทศ

เหมา จื้อกั๋ว  - อดีตนายกรัฐมนตรีสาธารณรัฐจีน
Bindu Lohani - อดีตรองประธานธนาคารพัฒนาเอเชีย
Dang Hoang An - รัฐมนตรีช่วยว่าการกระทรวงอุตสาหกรรมและการค้าเวียดนาม
ยู่ เสี่ยวกัง - นักสิ่งแวดล้อมชาวจีน และผู้ได้รับรางวัลรามอน แมกไซไซ 2009
รายชื่อตัวละครในสกูบี้-ดู

ตัวละครในเรื่อง สกูบี้-ดู
สมาชิกในทีม ไขปริศนาลึกลับ > พาหนะ

"รถมิสเทรี่ แมชชีน" เป็นรถตู้ที่เป็นรถตู้โดยสารทั่วไป ในเวอร์ชันที่เป็นยุคสมัยเก่า จะเป็นรถตู้แบบ รถตู้หน้าสั้น (Commenter) แต่ถ้าเป็นแบบเวอร์ชันยุคสมัยใหม่(ในปัจจุบัน) จะเป็นรถตู้หน้ายาว ซึ่งรถเหล่านี้จะมีสีเขียว
ชื่อเล่น

ชื่อเล่น คือ ชื่อของบุคคลหรือสิ่งหนึ่ง ซึ่งไม่ใช่ชื่อจริง ไม่ใช่ชื่ออย่างเป็นทางการ มักใช้แทนหรือใช้ควบคู่ไปกับชื่อที่เป็นทางการ มักใช้เรียกขานกันในหมู่เพื่อนฝูงหรือคนที่รู้จักกันเท่านั้น เพื่อให้สะดวกในการเรียก โดยมักเป็นคำพยางค์เดียวหรือสองพยางค์ แต่บางครั้งพบว่ามีคนที่มีชื่อเล่นถึง 3 พยางค์ก็มี และยังมีคนที่มีชื่อเล่นยาวกว่าชื่อจริงก็มีเช่นกัน
สำหรับในโลกตะวันตกก็มีการใช้ชื่อเล่นเช่นกัน โดยชื่อเล่นอาจจะเป็นชื่อย่อหรือคำย่อที่ย่อมาจากชื่อจริงชื่อนั้น หรือเป็นชื่อที่กร่อนเสียงหรือเพี้ยนบางพยางค์ไปจากชื่อจริง หรือบางทีชื่อเล่นก็นำมาจากฉายาที่เป็นคำสั้น ๆ ก็มี
ดูเพิ่ม

นามแฝง
นามปากกา
ฉายา
สาธารณรัฐซีเรียที่ 1

สาธารณรัฐซีเรียที่ 1 หรือชื่ออย่างเป็นทางการอีกชื่อหนึ่งคือ สาธารณรัฐซีเรีย ก่อตั้งขึ้นใน 1930 โดยเป็นส่วนหนึ่งของซีเรียและเลบานอนในอาณัติของฝรั่งเศส โดยเป็นรัฐสืบต่อจากรัฐซีเรีย สนธิสัญญาอิสรภาพจัดทำขึ้นในปี 1936 เพื่อให้ซีเรียได้รับเอกราชและยุติการปกครองของฝรั่งเศส แต่รัฐสภาฝรั่งเศสปฏิเสธที่จะยอมรับสนธิสัญญาดังกล่าว ตั้งแต่ปี 1940 ถึง 1941 สาธารณรัฐซีเรียอยู่ภายใต้การควบคุมของฝรั่งเศสวีชี และหลังจากการรุกรานของฝ่ายสัมพันธมิตรในปี 1941 และนำไปสู่การประกาศเอกราชในปี 1944 แต่ในเดือนตุลาคม 1945 สาธารณรัฐซีเรียได้รับการยอมรับจากสหประชาชาติโดยพฤตินัย และกลายเป็นรัฐอธิปไตยอย่างสมบูรณ์โดยเมื่อวันที่ 17 เมษายน 1946 ด้วยการที่ฝรั่งเศสถอนทหาร และสาธารณรัฐที่สองได้สืบทอดต่อหลังการประกาศใช้รัฐธรรมนูญใหม่เมื่อวันที่ 5 กันยายน 1950